**PROIECT DECIZIA ETAPEI DE ÎNCADRARE**

 Ca urmare a solicitării de emitere a acordului de mediu adresate de **SC CRISTINEL CUARȚ SRL**, cu sediul în comuna Botești, sat Nisiporești, judeţul Neamţ, telefon 0744 /172874, înregistrată la A.P.M. Neamţ cu nr. 8730 din 04.12.2018, în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

 Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de analiză tehnică din data de 07.02.2019 că proiectul **”Executarea de lucrări pentru amenajare iaz piscicol și pentru un loc de agrement”**  propus a fi amplasat în comuna Botești, sat Botești

 **- se supune evaluării impactului asupra mediului;**

 **- se supune evaluării adecvate;**

 **- nu se supune evaluării impactului asupra corpurilor de apă.**

 **Justificarea prezentei decizii:**

**I.** **Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**1)** proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 1 ”Agricultură, silvicultură și acvacultură”, lit. f) ”crescătorii pentru piscicultură intensivă”;

**2)** **caracteristicile proiectului:**

**a.** - **dimensiunea şi concepţia întregului proiect**

####  Amplasamentul este situat pe malul stâng al râului Moldova, la circa 600 m față de acesta; suprafața terenului 37500 mp; suprafață amenajare propusă 32600 mp.

 Terenul propus este amplasat în interiorul sitului ROSCI0364 ”Râul Moldova între Tupilaţi şi Roman”.

 Extracția agregatelor minerale se va realiza în fâșii longitudinale, succesive și paralele cu râul Moldova, din aval spre amonte, materialul rezultat fiind transportat la stația de sortare agregate minerale a SC CRISTINEL CUARȚ SRL.

 Alimentarea cu apă a iazului va fi asigurată din pânza freatică. Debitul acviferului freatic este cuprins între 0,5 l /s și 7 ,0 l /s.

 Date tehnice amenajare:

 - suprafața iazului la NNR = 27960 mp;

**- 2 -**

 - adâncimea maximă a apei în acumulare = 3,5 m;

 - nivelul maxim de retenție (NMR) = 221,01 m;

 - volumul apei la NMR = 91896 mc;

 - debitul de primenire = 2,796 l /s;

 - debit sursă = 4,2 l /s.

 Adâncimea maximă de exploatare va fi de 3,5 m, fără a coborî sub cota talvegului natural al râului.

 Accesul în perimetrul de exploatare se va face de la stația de sortare – spălare agregate minerale din sat Botești, proprietatea SC CRISTINEL CUARȚ SRL, pe un drum de exploatare ce va fi întreținut de beneficiarul lucrărilor (SC CRISTINEL CUARȚ SRL ).

 Extracţia se va realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 619520 | 630533 |
| 2 | 619412 | 630456 |
| 3 | 619350 | 630418 |
| 4 | 619380 | 630403 |
| 5 | 619400 | 630388 |
| 6 | 619419 | 630360 |
| 7 | 619435 | 630327 |
| 8 | 619445 | 630291 |
| 9 | 619445 | 630264 |
| 10 | 619421 | 630228 |
| 11 | 619457 | 630221 |
| 12 | 619514 | 630231 |
| 13 | 619499 | 630261 |
| 14 | 619510 | 630286 |
| 15 | 619523 | 630288 |
| 16 | 619531 | 630339 |
| 17 | 619518 | 630360 |
| 18 | 619518 | 630383 |
| 19 | 619585 | 630439 |

**b.** - **cumularea cu alte proiecte existente şi /sau propuse**

 În zonă, în albia râului Moldova, se desfășoară activități de extracție balast. Având în vedere prevederile Ordinului M.M.A.P. nr. 1554 /2016 privind privind aprobarea <LLNK 12015 0610KS11 0 22>Planului de management şi a <LLNK 12016 0610KS51 0 14>Regulamentului sitului ROSCI0364 Râul Moldova între Tupilaţi şi Roman, între amplasamentul iazului

**- 3 –**

și cel mai apropiat perimetru de extracție balast trebuie să existe o distanță de minim 1000 m. Continuarea procedurii este condiționată de prezentarea actului doveditor emis de autoritatea competentă de gospodărire a apelor privind respectarea acestei condiții.

**c.** - **utilizarea resurselor naturale, în special a solului, a terenurilor, a apei şi a biodiversităţii**

 Iazul va fi alimentat din pânza freatică.

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

 Din activitatea de amenajare /construire a iazului nu rezultă deșeuri.

**e.** - **poluarea şi alte efecte negative**

 - surse de poluare în perioada de execuţie: de la mijloacele de transport

 şi utilajele folosite;

 - surse de poluare în perioada de funcţionare: ape uzate evacuate din primenirea apei din iaz și eventuale cantități de pești morți.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

Poluare accidentală a apei din iaz.

**g.** - **riscurile pentru sănătatea umană**

 Activitatea de piscicultură nu constituie un factor de risc pentru sănătatea umană a locuitorilor din zonă.

**3) amplasarea proiectelor:**

**a.** - **utilizarea actuală și aprobată a terenurilor**

 Conform prevederilor din Certificatului de urbanism nr. 59 /22.10.2018 (folosința actuală teren neproductiv).

**b.** - **bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

 Aceste aspecte vor fi tratate în Raportul privind impactul asupra mediului și Studiul de evaluare adecvată.

**c.** - **capacitatea de absorbție a mediului natural, acordându-se o atenție specială următoarelor zone**

i. - zone umede, zone riverane, guri ale râurilor: lucrările propuse prin proiect se desfășoară în vecinătatea râului Moldova; aceste aspecte vor fi tratate în Raportul privind impactul asupra mediului și Studiul de evaluare adecvată.

ii. – zone costiere şi mediul marin: nu este cazul.

iv. – arii naturale protejate de interes naţional, comunitar, internaţional:

- ROSCI0364 – Râul Moldova între Tupilaţi şi Roman (declarată prin Ordinul ministrului mediului şi dezvoltării durabile nr. 1964 /2007 privind instituirea regimului de arie naturală protejată a siturilor de importanţă comunitară, ca

**- 4 –**

parte integrantă a reţelei ecologice europene Natura 2000 în România, cu modificările şi completările ulterioare).

v. – zone clasificate sau protejate conform legislaţiei în vigoare: situl Natura 2000 menţionat la punctul iv. nu este inclus în Legea nr. 5 /2000 privind aprobarea Planului de amenajare a teritoriului naţional – Secţiunea a III – a – zone protejate.

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: conform datelor din memoriul tehnic pentru proiectul propus zona locuită este situată la aproximativ 1400 m de amplasamentul iazului.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri (vor fi analizate de autoritatea judeţeană din domeniul culturii pentru emiterea avizului pentru proiect).

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul

**d)** – intensitatea şi complexitatea impactului: se va analiza prin Studiul de impact asupra mediului.

**e)** – probabilitatea impactului: se va analiza prin Studiul de impact asupra mediului.

**f)** – debutul, durata, frecvenţa şi reversibilitatea preconizate ale impactului: se vor analiza prin Studiul de impact asupra mediului.

**g)** – cumularea impactului cu impactul altor proiecte existente şi sau aprobate: continuarea procedurii este condiționată de prezentarea actului doveditor emis de autoritatea competentă de gospodărire a apelor privind respectarea distanței de minim 1000 m față de cel mai apropiat perimetru de extracție balast (condiție impusă prin Planul de management şi <LLNK 12016 0610KS51 0 14>Regulamentul sitului ROSCI0364 Râul Moldova între Tupilaţi şi Roman).

**h)** – posibilitatea de reducere efectivă a impactului: reducerea impactului pe timpul realizării proiectului se va stabili prin caietul de sarcini.

**II. Motivele pe baza cărora s-a stabilit că este necesară efectuarea evaluării adecvate:**

Conform referatului Compartimentului C.F.M din cadrul A.P.M. Neamţ întocmit în 09.01.2019:

**- 5 –**

În urma analizării memoriului de prezentare, înregistrat la A.P.M. Neamț cu nr. 66 /07.01.2019 depus de **SC CRISTINEL CUARȚ SRL** în vederea obținerii acordului de mediu pentru **”Executarea de lucrări pentru amenajare iaz piscicol și pentru un loc de agrement”**,vă comunicăm următoarele:

1. Proiectul se suprapune cu situl de importanță comunitară ROSCI0364 ”Râul Moldova între Tupilați și Roman”.

2. Considerăm că proiectul este susceptibil a avea un impact negativ semnificativ asupra ariei naturale protejate și, drept consecință, este necesară continuarea procedurii de evaluare adecvată cu elaborarea Studiului de evaluare adecvată din următoarele considerente:

* Proiectul ocupă definitiv o suprafață de 32600 mp;
* Proiectul poate duce la fragmentarea unor habitate;
* Lucrările pot genera un impact temporar și ireversibil;
* Zonele unde se vor realiza investițiile pot constitui zone de hrănire pentru păsări;
* Proiectul nu implică utilizarea, stocarea, transportul, manipularea sau producerea de materiale sau substanțe care ar putea afecta habitatele sau speciile de interes comunitar;
* Proiectul include acțiuni de construcție, funcționare sau dezafectare care să ducă la modificări fizice în cadrul ariei naturale protejate (topografie, utilizarea terenurilor, modificarea cursurilor de apă, defrișări etc.);
* Proiectul implică utilizarea de resurse naturale de care depinde diversitatea biologică din zonă (exploatarea apelor subternate sau de suprafață, extracția agregatelor minerale, defrișări, colectarea plantelor, inundarea unor terenuri etc.);
* Proiectul poate duce la izolarea reproductivă a unor specii de păsări de interes comunitar.

 Recomandăm ca la elaborarea Studiului de evaluare adecvată să se efectueze o evaluare mai detaliată a impactului potențial al proiectului, singur și cumulat cu alte proiecte, asupra ariei naturale protejate pe raza căreia acesta se va realiza (ROSCI0364 ”Râul Moldova între Tupilați și Roman”). La elaborarea acestui studiu se va ține de cont de prevederile planurilor de management /regulamentelor sau de măsurile de conservare ale ariilor naturale protejate, de formularele standard Natura 2000, de punctul de vedere a custodelui ROSCI0364 ”Râul Moldova între Tupilați și Roman” (Agenția Națională pentru Arii Naturale Protejate – datele de contact sunt menționate în Decizia etapei de evaluare inițială nr. 8730 /19.12.2018), punându-se accent pe evaluarea impactului proiectului, singur și cumulat cu alte proiecte din zonă, asupra habitatelor și speciilor de interes comunitar pentru care a fost declarată

**- 6 –**

respectiva arie naturală protejată, precum și măsurile de reducere a impactului, după caz.

Concluziile Studiului de evaluare adecvată vor fi preluate în Raportul privind impactul asupra mediului.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

 În baza adresei Sistemului de Gospodărire a Apelor Neamț nr. 220 /TS /14.01.2019 (înregistrată la A.P.M. Neamț sub nr. 243 /15.01.2019) rezultă că pentru proiectul respectiv a fost emis Avizul de gospodărire a apelor nr. 53 /20.12.2018.

 **Proiectul propus necesită parcurgerea celorlalte etape ale procedurii de evaluare a impactului asupra mediului şi ale etapelor procedurii de evaluare adecvată, dar nu se vor parcurge procedura de evaluare a impactului asupra corpurilor de apă.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Neamț.

  **Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publiculuiinclusiv apobarea de dezvoltare, potrivit prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările și completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. nr. 292 /2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respective cu aprobarea de dezvoltare sau, după caz, cu decizia de respingere a aprobării de dezvoltare.

**- 7 –**

 Înainte de a se adresa instanţei de contencios administrativ competente, persoanele prevăzute la art. 21 din Legea nr. nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţii publice emitente a deciziei prevăzute la art. 21, alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediului și ale Legii nr. 554 /2004, cu modificările şi completările ulterioare.